Goeie nuus: Nóg ŉ veer in Kaapstad se hoedKaapstad Foto: Travel & Leisure Kaapstad het pas die negende plek gehaal op Travel and Leisure se lys van beste stede in die wêreld. “Vergeet alles wat jy van Afrika weet. Kaapstad is op die voorpunt, kunssinnig en propvol energie,” word Kaapstad beskryf. “Daar is min lekke in die wêreld waar jy jou inkopievaardighede kan toets (Woodstock se Neighbourgoods Market op ŉ Saterdagoggend is net die plek vir Afrikaanse biltong en sy-en-leersandale), waar jy op safari kan gaan en wêreldgehalte cuisine in een naweek kan geniet.” Clifton se strande word ook besing. Kyoto in Japan is vir die tweede keer aangewys as die beste stad ter wêreld. Italië spog met Florence en Rome wat vir die afgelope 10 jaar elke keer op die lys verskyn. Die beste stede ter wêreld volgens dié lys: 1. Kyoto (Japan) 2. Charleston (Suid-Carolina, VSA) 3. Siem Reap (Kambodja) 4. Florence (Italië) 5. Rome (Italië) 6. Bangkok (Thailand) 7. Krakow (Pole) 8. Barcelona (Spanje) 9. Kaapstad (Suid-Afrika) 10. Jerusalem Klik hier om meer besonderhede oor die verskillende stede te lees. Besoek Travel and Leisure se webwerf.